section_heading: Obitelj
paragraph_text: Princ Emanuel Filibert je rođen 13. siječnja 1869. u Genovi. Najstariji je sin Amadea Savojskog i njegove prve žene Marije Vittorije dal Pozzo koji su uz Emanuela Filiberta imali još dva sina, Viktora Emanuela i Luigija Amadea. Preko oca bio je unuk talijanskog kralja Viktora Emanuela II., dok mu je talijanski kralj Umberto I. bio stric. Bio je stoga prvi rođak budućeg talijanskog kralja Viktora Emanuela III. Kada je Emanuelov otac, Amadeo Savojski 1870. bio izabran za španjolskog kralja, Emanuel, koji je tada bio star samo jednu godinu, zajedno je s obitelji preselio u Madrid. Dobio je titlu princa Asturije i infanta Španjolske. Nakon što je njegov otac abdicirao sa španjolskog prijestolja 1873. godine Emanuel se vratio u Italiju gdje je od kralja Viktora Emanuela II. dobio titulu vojvode od Apulije. Živio je u Torinu, te nikada nije polagao prava na španjolsko prijestolje. Nakon smrti oca 1890. naslijedio je titulu vojvode od Aoste koju je njegov otac nosio. U lipnju 1895. u Kingstonu na Temzi kraj Londona sklopio je brak s princezom Helenom od Orleansa s kojom je imao dva sina Amadea i Aimonea.thumb|mini|lijevo|Emanuel Filibert s obitelji